GiliGold/VAD_KnessetCorpus huggingface dataset:
רוני בר-און: חבר הכנסת דני יתום אינו נוכח.
רוני בר-און: במליאה נשמעו הצעות להעביר את זה לוועדת החינוך או לוועדה משותפת של ועדת הכספים וועדת החינוך, התרבות והספורט.
רוני בר-און: המציע מבקש שההצעה תידון בוועדת החינוך.
רוני בר-און: הצעת הקואליציה היא שזה יידון בוועדה משותפת של ועדת הכספים וועדת החינוך, התרבות והספורט בראשות ועדת הכספים.
רוני בר-און: מי בעד שההצעה תידון בוועדה משותפת?
רוני בר-און: הנושא הבא – הצעת חוק הבטחת הכנסה (תיקון – סייגים לזכאות למלגה), התשס"ד-2004, של חברת הכנסת זהבה גלאון; הצעת חוק הבטחת הכנסה (תיקון – סייגים לזכאות למלגה), התשס"ד-2004, של חברות הכנסת אתי לבני, מלי פולישוק-בלוך וקבוצת חברי כנסת והצעת חוק הבטחת הכנסה (תיקון – זכאות לגמלה בזמן לימודים), התשס"ה-2004, של חברי הכנסת יורי שטרן ואליעזר כהן.
רוני בר-און: בישיבה הקודמת לא דנו בכך משום שהיועצת המשפטית אמרה שהדברים האלה הם חד-משמעית של ועדת העבודה, הרווחה והבריאות.
אתי לבני: הרבה פעמים זה עובר מוועדה לוועדה בהסכמה.
רוני בר-און: בסמכותנו לקבל החלטות חרף המבנה הסטרוקטורלי של המיון של הכנסת.
רוני בר-און: מכיוון שהיתה התערבות מאוד נחרצת של היועצת המשפטית, ביקשתי לקיים דיון נוסף.
גדעון סער: מבחינה עניינית עמדת היועצת המשפטית היא העמדה הנכונה, אבל הצעתי לאחת המציעות, חברת הכנסת גלאון, שננסה להגיע להסכמה.
גדעון סער: כל העברת החוק בקריאה טרומית היתה בזמנו בהסכמת האוצר מתוך רצון למצוא פתרון לזה.
גדעון סער: אני מעריך שאם תימצא הסכמה לעניין עצמו, כפי שזה התחיל להסתמן, ייתכן שנוכל להתנות גם לעניין הוועדה - כי אז גם הקרבות יהיו קרבות אחרים – אחרת ממילא אין בזה טעם, זו לא תהיה הצעה רצינית ואפשר יהיה לחסום אותה.
רוני בר-און: איפה נציגי הממשלה?
רוני בר-און: לא התקיים התנאי המוקדם להתחיל לקדם את החוק, מכיוון שהממשלה לא התקדמה בעניין הזה.
גדעון סער: אני מזכיר שהמציעים לקחו על עצמם להתקדם רק בהסכמת הממשלה.
רוני בר-און: בדרך כלל איני אוהב להשתמש בוועדת הכנסת כפריזר לדברים שטרם התגבשו.
רוני בר-און: מכיוון שגם בעניין זה שאלת המיון של ההצעה לוועדה מסוימת היא שאלה שצריכה עיון, אני מציע שנשאיר את זה בינתיים לא ממוין עד שהממשלה לא תבוא עם העניין שלה, כפי שמציעי החוק התחייבו.
רוני בר-און: יושב-ראש הישיבה קיבל את ההתחייבות של המציעים אחת לאחת – גם חבר הכנסת שטרן הסכים, גם חברת הכנסת גלאון הסכימה וכך גם חברת הכנסת מלי פולישוק-בלוך.
רוני בר-און: לכן למה לנו בשלב זה להתקוטט על ביצה שלא נולדה.
זהבה גלאון: אני מודה שלא חבר הכנסת טיבי ולא אני באנו בדברים עם האוצר.
זהבה גלאון: חבר הכנסת יורי שטרן לקח את זה על עצמו ודיבר עם נציגת האוצר.
גדעון סער: דיברתי עם גברת יעל אנדורן.
זהבה גלאון: חבר הכנסת יורי שטרן מסר לנו מידע מסוים וחבר הכנסת סער דיבר עם נציגת האוצר שמסרה לו מידע X-1.
זהבה גלאון: יש כאן אי התאמה מסוימת.
זהבה גלאון: ברור שאנחנו לא יכולים לקדם את החוק הזה בלי תמיכת ממשלה.
רוני בר-און: אם כך, למה לי למיין אותו כרגע?
זהבה גלאון: אין לנו ללכת ראש בראש עם הממשלה, כי אם הממשלה לא תתמוך בחוק הזה, אין לו סיכוי לעבור.
זהבה גלאון: סביר להניח שעד שלא נגיע להבנה עם האוצר לגבי המהות, ממילא הוא לא יקודם.
זהבה גלאון: אם יגיעו להבנה, אני מניחה שגם יגיעו להבנה שזה בסדר שזה יעבור לוועדה לקידום מעמד האישה.
זהבה גלאון: מכיוון שיושב-ראש ועדה העבודה, הרווחה והבריאות אינו מתנגד שההצעות יידונו בוועדה לקידום מעמד האישה, אני מבקשת שוועדת הכנסת תחליט עתה שההצעות יועברו לוועדה והן לא יידונו עד שתהיה הסכמת ממשלה.
גדעון סער: כך הסכימו לפני הקריאה הטרומית.
רוני בר-און: אני לא אצביע על זה לפני שאני אדע שהממשלה התחילה להתקדם.
רוני בר-און: יש לי הרבה הצעות כאלה ואני לא רוצה לשמוע בעוד חצי מחברי כנסת אחרים מדוע דווקא את החוק הזה ולא חוקים אחרים.
רוני בר-און: בכל פעם שיש תנאי להסכמת ממשלה, אם הממשלה לא מתקדמת, אני לא משחרר את זה לוועדות.
רוני בר-און: אני אקיים דיון בהצעת החוק הזאת כאשר הממשלה תודיע שהיא מסכימה לקידום החקיקה.
דני יתום: אפשר להגיש רוויזיה?
דני יתום: אני מבקש לפנים משורת הדין, משום שהייתי עתה בוועדה הכספים ולכן לא יכולתי להגיע לכאן, למרות שפנו אליי והודיעו לי שהנושא שלי עולה לדיון.
רוני בר-און: מה מפריע לך שהצעת החוק שלך תידון בוועדה משותפת בראשות ועדת כספים?
דני יתום: אני מבקש שזה יהיה בראשות ועדת החינוך?
גדעון סער: אני לא מסכים לשים חבר אופוזיציה כראש הוועדה.
דני יתום: העניין הזה הוא לא עניין של אופוזיציה או קואליציה.
גדעון סער: חבר הכנסת יתום, אני מציע שנסכם את זה בינינו ואז נחזור לוועדה.
דני יתום: אני מסכים.
רוני בר-און: כללי המשחק צריכים להיות ברורים.
דני יתום: אני אפתור לך את הבעיה – אני מושך את בקשתי.
רוני בר-און: לא יכולה להיות רוויזיה אם אני מודיע במליאה.
דני יתום: אני לא מבקש רוויזיה.
רוני בר-און: אני פותח את ישיבת ועדת הכנסת, ישיבה מס' 245.
רוני בר-און: אתמול הסברנו את הדחיפות שבהצעות החוק השונות שהונחו, ורק מכיוון שרצינו לקדם את כל החבילה יחד, חיכינו להיום.
רוני בר-און: הצעות החוק הן, אפוא, אחת של חבר הכנסת שלגי וקבוצת חברי כנסת, אחת של חבר הכנסת איתן כבל, בין לבין הגיש גם חבר הכנסת גפני, וכן חבר הכנסת אליעזר מודי זנדברג.
רוני בר-און: כל ההצעות הן הצעות חוק שנוגעות לחוק העונשין, כך או אחרת, ועניינן:
רוני בר-און: איסור התארגנות ניאו-נאצית; חברות בארגון נאצי; אהדה או הזדהות עם מעשים שבוצעו בתקופת השלטון הנאצי; תיקון – הבעת תמיכה בשלטון הנאצי.
קריאה: הצעת החוק של חבר הכנסת זנדברג זה תיקון של חוק האזרחות, לא של חוק העונשין.
רוני בר-און: אמרתי – תיקונים כאלה ואחרים שעניינם סובב סביב עניין אחד.
רוני בר-און: אני ניצלתי את ההזדמנות ופניתי לוועדת הכנסת – לא אל היושב-ראש – בבקשה לפטור מחובת הנחה גם הצעת חוק שאני הנחתי אתמול, שעניינה הצעת חוק לתיקון פקודת התעבורה (דחיית גיל קבלת רשיון נהיגה למעורב בעבירות אלימות).
רוני בר-און: בקליפת אגוז, ההצעה אומרת שמי שטרם הוציא רשיון נהיגה והוא בגיל צעיר – רשיון נהיגה מוציאים היום בגיל 17 – והיה מעורב בעבירת אלימות, והמשטרה לא סגרה נגדו את התיק מחוסר אשמה, אם היא סגרה מחוסר ראיות או סגרה מחוסר עניין לציבור – שזה מה שנקרא רחמים ולא דין – תעוכב קבלת רשיון הנהיגה שלו עד גיל 21.
רוני בר-און: במסגרת המלחמה שאנחנו מקיימים היום בתופעת האלימות בין בני נוער – הוועדה הבין-משרדית והצוות הבין-משרדי – כדאי להעביר את החוק הזה, אם ניתן, עוד לפני פתיחת שנת הלימודים.
רוני בר-און: זאת הבקשה שלי, אבל מכיוון שעוד אין לנו קוורום, אי-אפשר להצביע.
גדעון סער: אדוני היושב-ראש, קודם כל במישור העקרוני, אני באופן קצת מוזר אתמוך בכל הבקשות מכל הסוגים לפטור חובת הנחה שמונחת בפני הוועדה.
רוני בר-און: הממשלה כמובן מתנגדת פורמלית להצעות שלכם, והיא ביקשה שאם זה עובר – זה יהיה ביום רביעי הבא ולא ביום רביעי זה, כדי שוועדת השרים לפחות תוכל לגבש את דעתה.
רוני בר-און: אני חושב שזה משהו שאנחנו צריכים לתת לה.
גדעון סער: בהמשך להערת היושב-ראש.
גדעון סער: העמדה של הדיפולט של הממשלה, שהיא לא מתייחסת להצעת חוק כי היא לא מכירה אותה, עד שהיא מקבלת פטור מחובת הנחה היא לא נתקלה אתה- היא לא יכולה לתמוך או להתנגד, לכן היא מתנגדת, היא לא דנה, והעניין הזה הוא כמובן לגבי כל ההצעות של חבר הכנסת שלגי ואחרים.
גדעון סער: אלה נושאים שנראה לי שאנחנו רוצים לתמוך בהם.
רוני בר-און: אני חושב שיש בכך יתרון כי מה שיקרה – זה מזיז את הפקק רק ליום רביעי.
רוני בר-און: ביום רביעי תשמע את אותם דברים: לא הספקנו לראות, אין לנו עמדה, תדחה זאת בשבוע.
רוני בר-און: אני מציע שמלכתחילה, נדחה את זה בשבוע.
אילן שלגי: היות ובשבוע הבא אני אהיה בשליחות של ועדת החוץ והביטחון בחוץ-לארץ, אני מבקש שאם זה לא עולה השבוע – שזה יעלה בעוד שבועיים.
רוני בר-און: את זה אתה יכול לתאם עם אריה.
גדעון סער: אדוני היושב-ראש, באיזה יום רביעי זה לא משנה, ובלבד שוועדת השרים לחקיקה תדון בכל ההצעות הללו ביום ראשון הקרוב, וראשי הסיעות או מנהלות הסיעות ידאגו שהעניין הזה יגיע במכסה שלהם בשבוע הקרוב.
רוני בר-און: אצל נערים זה לא נכון.
רוני בר-און: בדקתי את זה.
זהבה גלאון: אני אצביע בעד הפטור, אבל ההצעה מאוד בעייתית.
גדעון סער: תחשוב מה אתה יוצר.
גדעון סער: אל"ף, אני בעד להיאבק באלימות והרעיון הוא רעיון טוב, אבל אנחנו יוצרים איזשהו איזון בחיים שלנו בין הרשעה, בין החלטה מינהלית על הגשת כתב אישום...
רוני בר-און: בחיים לא תהיה הרשעה.
גדעון סער: יש הרבה אנשים בבתי-משפט לנוער שמורשעים.
רוני בר-און: לפי דעתי כן.
רוני בר-און: קודם כל, אנשים שמורשעים בעבירות אלימות ספציפיות – ניתן לשלול את רשיון הנהיגה שלהם.
גדעון סער: אדוני היושב-ראש, גם מבחינת הסיכויים, כיוון שאתה מדבר עם שרת המשפטים לקראת הישיבה, אני מציע ליצור איזשהו מנגנון שנראה סביר.
רוני בר-און: אצל ילדים, מאוד מאוד מקפידים בעילת הסגירה, משום שעילת סגירה – כשאין אשמה – היא מופיעה ברישום הפלילי, וזה משפיע בצבא וזה משפיע בכל מיני מקומות אחרים.
גדעון סער: אבל יש גם מקרים שאדם יכול לבוא ולהגיד: פלוני הרביץ לי, ויש נגדו דעה אחרת- ראיה אחרת במובן זה שהוא מכחיש, ויש גם מקרים של עלילה.
גדעון סער: המשטרה אומרת: יש לי עדות ויש לי עדות, אני סוגרת את זה מחוסר ראיות, וכך העניין נגמר.
רוני בר-און: אם זה היה כפי שאתה אומר, אז הילד יילחם על סיבת הסגירה, ויקבל סיבת סגירה של אין אשמה.
אילן שלגי: בנושא של ההצעה שלך אני לא נוקט עמדה כרגע.
אילן שלגי: חשוב לשמוע את עמדת משרד המשפטים.
רוני בר-און: ודאי, אבל זה הדיון המהותי.
אילן שלגי: יש הצעת חוק של חבר הכנסת כחלון לעניין הרשעה בעבירת סמים.
אילן שלגי: שם הוא מדבר על ההרשעה.
רוני בר-און: אמרתי אז ואני אומר גם היום.
רוני בר-און: אדם שהורשע בעבירת סמים – בית-משפט גם היום מוסמך לפסול אותו מלהחזיק רשיון נהיגה.
רוני בר-און: יש פה גם פסילה מנהלתית במובן שבית-המשפט מדווח למשרד הבריאות: הנ"ל משתמש בסמים, ובאותו רגע לוקחים לו את רשיון הנהיגה.
רוני בר-און: יש שם קשת אפשרויות; כאן אין.
זהבה גלאון: האם אתה דוחה את ההצבעה למחר?
גדעון סער: מאחר שמביאים זאת ביום ראשון לוועדת שרים לענייני חקירה – להערכתי, מחר יהיה קוורום.
רוני בר-און: חברים, תודה.
רוני בר-און: בוקר טוב, חבר הכנסת פריצקי שתקוע בפקק ביקש לא לדון בעניין שלו היום.
רוני בר-און: רצינו להביא עוד שני עניינים לפטור, אבל מכיוון שאין קוורום, אני מפזר את הישיבה.
רוני בר-און: אני מודה לאלה שבאו.
רוני בר-און: בוקר טוב, אני פותח את ישיבת ועדת הכנסת, ישיבה מס' 247.
רוני בר-און: על סדר היום שלנו ארבע הצעות להביע אי-אמון בממשלה: 1.
רוני בר-און: הצעה של סיעת שינוי בשל "העמימות בה נוקטת הממשלה באשר לתוכניותיה המדיניות לאחר ההתנתקות מעזה".
רוני בר-און: המועמד להרכיב את הממשלה הוא חבר הכנסת יוסף לפיד; 2.
רוני בר-און: הצעה של סיעת מפד"ל-איחוד לאומי-ציונות לאומית דתית מתחדשת בשל "המשך אוזלת ידה בטיפול באלימות בחברה הישראלית".
רוני בר-און: המועמד להרכיב את הממשלה הוא חבר הכנסת זבולון אורלב; 3.
רוני בר-און: הצעה של סיעת ש"ס בשל "המשך האלימות במערכת החינוך ופתרון אין".
רוני בר-און: המועמד של ש"ס להרכיב את הממשלה הוא חבר הכנסת אלי ישי; 4.
רוני בר-און: הצעת סיעת רע"ם בשל "חילול הקוראן בבתי כלא מגידו ונפחה".
רוני בר-און: המועמד להרכיב את הממשלה הוא חבר הכנסת עבד אלמאלכ דהאמשה.
רוני בר-און: אני מציע שלכל מציע יהיו עשר דקות, הממשלה תשיב כפי שהיא משיבה ואז לליכוד יינתנו עשר דקות - - -
רוחמה אברהם-בלילא: אנחנו מציעים כך: עשר דקות לליכוד, שמונה דקות למפלגת העבודה, שבע דקות לשינוי, שש דקות לש"ס וחמש דקות לכל הסיעות האחרות.
רוני בר-און: אלה פערים לא נכונים.
רוני בר-און: אני מציע עשר דקות לליכוד, חמש דקות לעבודה, שינוי וש"ס ושלוש דקות לכל היתר.
קולט אביטל: נדמה לי שמפלגת העבודה חברה בממשלה.
רוני בר-און: היא לא הכפילה את המנדטים שלה.
רוני בר-און: לפי דעתי הליכוד עדיין כפול מהעבודה.
רוני בר-און: לא קיבלתם מנדטים כתוצאה מזה שהצטרפתם לממשלה.
רשף חן: הליכוד יכול לקבל עשרים דקות אם הוא מאוד רוצה, אבל הוא ויתר.
רוחמה אברהם-בלילא: אין שום בעיה לתת קצת יותר לשאר המפלגות.
רוני בר-און: אני מציע לקבל את הצעתי, ממילא אף אחד לא שם לב לזה, אלא זה רק לפרוטוקול.
רוחמה אברהם-בלילא: אני מבקשת לקבל את ההצעה שלי שמראש נותנת יותר זמן לכל הסיעות.
רוני בר-און: מי בעד ההצעה שלי?
רוני בר-און: הצבעה בעד - 6 מי בעד ההצעה האחרת?
רשף חן: נדמה לי שלפי התקנון צריך לתת לכל סיעה מינימום עשר דקות.
רוני בר-און: אין בעיה, לכל סיעה יינתנו עשר דקות ונלך הביתה בשתיים בלילה.
רוחמה אברהם-בלילא: יש שתי הצעות ואתה יכול להצביע עליהן.
רוני בר-און: התקנון קובע שאם אין הסכמה, המינימום לכל סיעה הוא עשר דקות.
רוני בר-און: ובכן, אין הסכמה ולכן הדיון יהיה לפי התקנון.
אפרים סנה: זולת העניין שאין צורך להאריך את הישיבה, היום יגיע לכנסת אורח נכבד ולכן גם בזה צריך להתחשב.
אפרים סנה: לכן ההצעה שהציעה חברת הכנסת רוחמה אברהם היא מאוזנת.
רוני בר-און: לא בעיניי.
רוני בר-און: בעיניי צריך להיות פער בין הליכוד לבין הסיעה שבאה אחריו.
רשף חן: אולי נקיים הצבעה חוזרת?
רוני בר-און: אין הצבעות – זה בהסכמה או לא בהסכמה.
רוני בר-און: אם אין הסכמה, ניתן היום ל-15 סיעות עשר דקות כל אחת.
רוני בר-און: גם פריצקי ידבר עשר דקות.
רוחמה אברהם-בלילא: מכיוון שנשיא הפרלמנט האירופי יבקר היום בכנסת, כולנו צריכים להתחשב בזה.
רוחמה אברהם-בלילא: לפיכך אי אפשר לתת עשר דקות לכל סיעה.
צבי הנדל: כולנו מסכימים לקיים הצבעה וההצעה שיהיה לה רוב – זאת ההסכמה של כולנו.
רוני בר-און: חבר הכנסת רשף חן לא מסכים.
רשף חן: אני חושב שכשיש הסכמה בין חברת הכנסת אברהם לביני ויושב-ראש הוועדה הזאת רוצה להגיד "לא, אני רוצה משהו אחר", אז שייקח את האחריות עליו.
רוני בר-און: באין הסכמה, הדיון יהיה לפי הקבוע בתקנון.
רוני בר-און: "מחצית מהעולים – לא יהודים", מוועדת הפנים ואיכות הסביבה לדיון בוועדת העליה והקליטה
רוני בר-און: הנושא הבא על סדר היום - אנחנו צריכים לקבוע ועדה לדיון בהצעה לסדר היום בנושא "מחצית מהעולים - לא יהודים".
רוני בר-און: חברת הכנסת קולט אביטל מבקשת להעביר הצעה לסדר היום בנושא "מחצית מהעולים – לא יהודים" מוועדת הפנים ואיכות הסביבה לדיון בוועדת העלייה, הקליטה והתפוצות.
רוני בר-און: יושב ראש ועדת הפנים מתנגד, וכך גם המציע עצמו.
אפרים סנה: דיברתי אתמול עם יושב-ראש ועדת הפנים ואין לו התנגדות שזה יעבור לוועדת העלייה.
רוני בר-און: לי הוא הודיע שהוא מתנגד.
אפרים סנה: היות שדיברתי איתו אתמול בשעה שש בערב, אני יכול לומר שאין לו התנגדות.
קולט אביטל: דיברתי איתו לפני חצי שעה וכך גם עם חבר הכנסת יצחק כהן בטלפון.
רוני בר-און: אני מבקש שישלח לי מכתב שאין לו התנגדות כי קיבלתי אינפורמציה אחרת.
רוני בר-און: קיבלתי אינפורמציה אחרת, אני לא יכול לעשות את זה על סמך רכילות.
רוני בר-און: אם דבר הועבר לוועדה ורוצים להעבירו לוועדה אחרת, אני צריך לקבל הסכמה בכתב.
רוני בר-און: בקשת חבר הכנסת אריה אלדד להקדמת הדיון בהצעת חוק הגבלת טמפרטורת המים, התשס"ה-2005 – פ/3680 – לפני הקריאה הטרומית
רוני בר-און: הנושא הבא - בקשת חבר הכנסת אריה אלדד להקדמת הדיון בהצעת חוק הגבלת טמפרטורת המים, התשס"ה-2005 – פ/3680 – לפני הקריאה הטרומית.
אריה אלדד: מידי שנה יש בערך 1,300 ילדים שסובלים מכוויות ועוד 400-500 קשישים, רובם בסביבה הביתית, בתוך בתיהם.
אריה אלדד: רוב הסיבות לכוויות הן תאונות ממים חמים.
אריה אלדד: יש דרך פשוטה שנהוגה במספר ארצות בעולם כדי לצמצם את הפגיעה הזאת וזה ויסות האמצעים שנועדו לחמם מים בבתים – טרמוסטטים בבוילרים או בדוד השמש ומערכת ערבול שמונעת אפשרות של מגע של תינוקות שאינם שולטים במים שמתרחצים בהם ולקשישים שאינם חשים בטמפרטורת המים.
אריה אלדד: הצעת החוק הזאת באה לצמצם באופן משמעותי את כמות אלה שסובלים מכוויות.
אריה אלדד: הסיבה שאני מבקש פטור היא שמסיבות שונות, למרות תמיכת השר, היתה התנגדות של ועדת השרים להצעת חוק אחרת שלי לגבי קומקומים ומיחמים כי אמרו שיש תקנות.
אריה אלדד: ההצעה ההיא נפלה ולא הגיעה ולכן ההצעה הזאת עלתה וקיבלה "פ" באיחור.
אריה אלדד: אני מבקש לפטור אותה מחובת הנחה, כדי שלא נדחה את תהליך החקיקה עד לאחר הפגרה.
אריה אלדד: נדמה לי שזה חוק שאינו שנוי במחלוקת פוליטית וכפי שהתחייבתי אני לא אזכיר את המילה "התנתקות" בכל תהליך החקיקה.
רוני בר-און: הצבעה בעד - הרוב ההצעה התקבלה פה אחד.
רוני בר-און: קביעת ועדות לדיון
רוני בר-און: הנושא הבא – קביעת ועדות לדיון בהצעות החוק הבאות:
רוני בר-און: הצעת חוק הבטחת הכנסה (תיקון – סייגים לזכאות למלגה), התשס"ד-2004 – של חברת-הכנסת זהבה גלאון - פ/2716; הצעת חוק הבטחת הכנסה (תיקון – סייגים לזכאות למלגה), התשס"ד-2004 – של חברי-הכנסת אתי לבני, מלי פולישוק-בלוך וקבוצת חברי-הכנסת - פ/1979; הצעת חוק הבטחת הכנסה (תיקון – זכאות לגימלה בזמן לימודים), התשס"ה-2004 – של חברי-הכנסת יורי שטרן ואליעזר כהן - פ/2974.
רוני בר-און: בשבוע שעבר התלבטנו בשאלה אם להעביר את זה לוועדה לקידום מעמד האישה.
רוני בר-און: בין לבין התקבל אצלי מכתבה של המשנה על הממונה על התקציבים במשרד האוצר, יעל אנדורן, בו נאמר: "בהמשך לסיכום מוקדם של משרד האוצר וחבר הכנסת יהלום, מוסכם עליי כי הצעת החוק תועבר לדיון בוועדה לקידום מעמד האישה בכנסת לאחר קריאה טרומית, בכפוף לכך שהצעת החוק לא תקודם מעבר לקריאה הטרומית ללא תיאום עם משרד האוצר".
רוני בר-און: חבר הכנסת שאול יהלום לא חוזר בו מהסכמתו.
רוני בר-און: יחד עם זאת הוא לא יכול להתעלם מפניות של כל היועצים המשפטיים וחברי הכנסת האומרים שהנושא אכן נמצא בתחום סמכות ועדת העבודה והרווחה, שהרי מדובר בקצבה הניתנת גם לגברים וגם לנשים.
רוני בר-און: הוא מבטיח שאם ההצעה תעבור לדיון בוועדת העבודה יקוים הדיון תוך שבוע.
רוני בר-און: האם המציעים מוכנים שההצעה תידון בוועדת העבודה, הרווחה והבריאות?
זהבה גלאון: אנחנו מתנגדים.
רוני בר-און: מכיוון שחבר הכנסת יהלום אינו חוזר בו מהסכמתו, למרות ייסוריו, אנחנו נצביע על ההצעה להעביר את שלוש הצעות החוק האלה להכנתן לקריאה ראשונה ואחר כך גם לקריאה שנייה ושלישית לוועדה לקידום מעמד האישה.
רוני בר-און: הצבעה בעד - הרוב אנחנו מעבירים את שלוש הצעות החוק הנ"ל לוועדה לקידום מעמד האישה ומאחלים למציעים בהצלחה.
רוני בר-און: קביעת ועדות לדיון בהצעות לסדר היום
רוני בר-און: הנושא הבא על סדר היום - קביעת ועדות לדיון בהצעות לסדר היום: הצעתם של חברי הכנסת יאיר פרץ, אריה אלדד, אחמד טיבי, ג'מאל זחאלקה, מאיר פרוש ושאול יהלום בנושא "הודעת שר החוץ הפלשתיני על אי פירוק הנשק מארגוני הטרור".
רוני בר-און: יש הצעות להעביר לוועדת העבודה, הרווחה והבריאות או לוועדת החוץ והביטחון או לוועדה לקידום מעמד האישה.
רוני בר-און: נצביע מהקל אל הכבד.
רוני בר-און: מי בעד להעביר את ההצעה לוועדת החוץ והביטחון?
רוני בר-און: הצבעה בעד - הרוב אני קובע אפוא שההצעה תועבר לדיון בוועדת החוץ והביטחון.
רוני בר-און: הנושא הבא הוא הצעתם לסדר של חברי הכנסת יחיאל חזן, מוחמד ברכה, חיים אורון, אברהם שוחט וואסל טאהא, בנושא: "הוספת מבנים למאחזים לאחר פרסום דו"ח ששון".
רוני בר-און: ההצעות שנשמעו היו ועדת החוקה, חוק ומשפט או ועדת הפנים ואיכות הסביבה.
רוני בר-און: חברי הכנסת המציעים אינם נוכחים.
רוני בר-און: מה עמדת הקואליציה?
רוחמה אברהם-בלילא: להעביר לוועדת החוץ והביטחון.
רוני בר-און: אין אפשרות כזאת.
רוני בר-און: אפשר להעביר או לוועדת החוקה או לוועדת הפנים.
רוחמה אברהם-בלילא: אם כך, לוועדת החוקה.
רוני בר-און: מי בעד להעביר את הצעת החוק לוועדת החוקה, חוק ומשפט?
רוני בר-און: הצבעה בעד – הרוב אני קובע שההצעה תועבר לוועדת החוקה, חוק ומשפט.
רוני בר-און: הנושא השלישי הוא: "מהומות בחיפה בעקבות הריסת בית של משפחה ערבית ופגיעה בחברי הכנסת הערביים" – של חברי-הכנסת עסאם מח'ול, עזמי בשארה, עבד אלמאלכ דהאמשה, ניסן סלומינסקי ויורי שטרן.
רוני בר-און: ההצעות היו להעביר לוועדת הפנים ואיכות הסביבה או לוועדת הכלכלה.
רוני בר-און: בעצם על מוצר הלוואי שהיה לעניין הזה – על ההתנהגות ולא על הריסת הבתים - קיימנו כאן דיון בנוכחות המשטרה וכוחות הביטחון, בגלל תלונה של חבר הכנסת טיבי.
רוני בר-און: השאלה אם זה אינו מיותר.
רוני בר-און: אני אדבר עם המציעים, אראה להם את הפרוטוקול ואשאל אותם אם יש להם עוד עניין בדיון.
אחמד טיבי: חבר הכנסת עסאם מח'ול אמר לי שיש לו עדיין עניין בזה והוא מבקש שזה יעבור לוועדת הפנים ואיכות הסביבה.
רוני בר-און: באותו דיון התעסקנו במהומות וגם בפגיעה בחברי הכנסת.
רוני בר-און: בסופו של דבר זה הרי אותו דיון.
רוני בר-און: אני אדבר עם המציעים ואראה להם את הפרוטוקול.
רוני בר-און: אם הם ירצו להופיע לחלק ב' של הדיון בוועדת הכנסת, מה לנו להכביר עוד דיונים.
רוני בר-און: הנושא הבא הוא "פרשת הריגול הכלכלי-תעשייתי במשק", הצעות של חברי הכנסת אהוד רצאבי, יצחק כהן, טלב אלסאנע, מיכאל נודלמן, חיים כץ, מאיר פרוש ודני יתום.
רוני בר-און: ההצעות היו להעביר את הנושא לוועדת הפנים ואיכות הסביבה או לוועדת הכלכלה או לוועדה משותפת של ועדת הכלכלה וועדת הפנים או לוועדת הכספים.
רשף חן: מה פתאום לוועדת הפנים?
רשף חן: אני חושב שזה צריך להיות בוועדת הכלכלה.
רוני בר-און: מדובר בדברים שנחקרים על-ידי המשטרה וועדת הפנים מטפלת בענייני משטרה.
רוני בר-און: האספקט הוא אספקט כלכלי פרופר, אבל התהליך הוא תהליך פלילי ולכן הוא נוגע לוועדת הפנים ואיכות הסביבה.
רוני בר-און: לכן הדעת נותנת שתוקם ועדה שמחזיקה מזה ומחזיקה מזה.
רוני בר-און: אם כך, ההצעה שלי היא שזה יידון בוועדה משותפת.
רוני בר-און: אני מציע שראשי הוועדות יתאמו את עניין ראשות הוועדה המשותפת ביניהם ואם לא יגיעו להסכמה נחליט אנחנו.
רוני בר-און: הוועדה תורכב משמונה חברים – ארבעה מוועדת הפנים וארבעה מוועדת הכלכלה.
רוני בר-און: יושבי ראש הוועדות הרלוונטיות יגיעו ביניהם להסכמה לגבי ראשות הוועדה, שאם לא כן תכריע ועדת הכנסת.
רוני בר-און: הצבעה בעד - הרוב
רוני בר-און: ההצעה לסדר הבאה היא בנושא "החלטת הממשלה בנושא איחוד משפחות פלסטיניות ומתן אזרחות ישראלית ונוהלי משרד הפנים לביטול אזרחות".
רוני בר-און: המציעים הם חברי-הכנסת יולי אדלשטיין, זבולון אורלב, מוחמד ברכה, אילן ליבוביץ, ג'מאל זחאלקה, אבשלום וילן ואורי אריאל.
רוני בר-און: הוצע להעביר את הדיון לוועדת החוקה, חוק ומשפט או לוועדת הפנים ואיכות הסביבה.
זהבה גלאון: הצעות החוק נידונו בוועדת הפנים.
זהבה גלאון: זה נושא ששייך לוועדת הפנים.
רוני בר-און: חבר הכנסת גאלב מג'דלה כותב: "ההצעות לסדר בנושא שבנדון הועלו במליאת הכנסת ביום ט' באייר התשס"ה – 18 במאי 2005 – והועברו לוועדת הכנסת על מנת שתקבע היכן יתקיים הדיון בהן.
רוני בר-און: נושאי איחוד משפחות, מתן אזרחות וביטול אזרחות הם נושאים מובהקים של ועדת הפנים ואיכות הסביבה ולכן אני מבקש להעביר את ההצעות לסדר היום לדיון בוועדת הפנים ואיכות הסביבה".
רוני בר-און: שרת המשפטים הציעה באותו דיון להעביר את המשך הדיון לוועדת החוקה.
רוני בר-און: מי בעד להעביר את הדיון בהצעות הנ"ל לוועדת הפנים ואיכות הסביבה?
רוני בר-און: הצבעה בעד – 6 נגד – 1 נמנעים – אין הדיון בהצעות לסדר היום יועבר לוועדת הפנים ואיכות הסביבה.
רוני בר-און: הנושא הבא - : "יחס המדינה לניצולי השואה" - של חברי-הכנסת יוסי שריד, קולט אביטל ואהוד רצאבי.
רוני בר-און: הוצע להעביר את ההצעה לדיון בוועדת הכספים או לוועדת העלייה או לוועדת העבודה והרווחה או לוועדה משותפת של ועדת העבודה וועדת הכספים.
רוני בר-און: חברת הכנסת קולט אביטל, מטבע הדברים, מבקשת להעביר את הדיון לוועדת העלייה והקליטה.
רוני בר-און: כשמדברים על "יחס", הכוונה היא לכסף?
אפרים סנה: זה במובן הרחב, לא במובן הכספי.
אפרים סנה: לכן זה עניין שמטבעו נוגע לעם היהודי ולכן זה צריך לידון בוועדת העלייה והקליטה.
רוני בר-און: יש כאן גם אספקטים כספיים.
רוני בר-און: דווקא שר האוצר מבקש להעביר את זה לוועדת העלייה, אז מה לנו כי נלין.
רוני בר-און: יש כאן בכל זאת אספקטים כספיים.
זהבה גלאון: אבל מדובר כאן רק בהצעה לסדר ולא בהצעת חוק.
רוני בר-און: מי בעד להעביר את הנושא לדיון בוועדת הקליטה?
רוני בר-און: הנושא הבא - "בחירת מין היילוד" – של חברי-הכנסת לאה נס, אורי אריאל, אילן שלגי ויעקב מרגי.
רוני בר-און: נשמעו הצעות להעביר את הנושא לוועדת המדע והטכנולוגיה או לוועדת העבודה, הרווחה והבריאות.
רוני בר-און: חברת הכנסת נס, שהיא גם המציעה וגם יושבת-ראש ועדת המדע והטכנולוגיה, מבקשת להעביר את זה לוועדת המדע והטכנולוגיה.
רוני בר-און: היא כותבת כך: "ועדת המדע נדרשה לנושא אבחון גנטי טרום-הריוני למטרות בחירת מין היילוד בישיבת ועדה שהתקיימה כבר לפני כשלושה חודשים.
רוני בר-און: היה דיון ראשון במשמעות ובהשלכות על החלטת משרד הבריאות לאפשר במקרים מיוחדים לזוגות לבחור את מין עוברם.
רוני בר-און: הנושא טרם מוצה, מאחר שבשלב שבו נערכה הישיבה טרם התקבלה סופית החלטת משרד הבריאות בנושא.
רוני בר-און: התפתחות המחקר המדעי, האתיקה המדעית והשלכותיה החברתיות של ההתפתחות הזאת הם במסגרת הנושאים שבאחריות ועדת המדע והטכנולוגיה.
רוני בר-און: אשר על כן אני מבקשת להעביר את הנושא להמשך דיון בוועדת המדע והטכנולוגיה".
אראלה גולן: חברת הכנסת לאה נס ביקשה ממני, כחברה בוועדת המדע, להזכיר שב-5 ביולי ייערך דיון בנושא הזה בישיבה משותפת של ועדת המדע וועדת העבודה, הרווחה והבריאות.
אראלה גולן: ייתכן שבדיון זה יגיעו למסקנות, ולא – היא מבקשת שזה יעבור לוועדת המדע והטכנולוגיה.
רוני בר-און: עוד זה מדבר והנה זה בא - מכתבו של יושב ראש ועדת העבודה והרווחה: הגעתי להסכמה בנדון עם חברת הכנסת לאה נס שהנושא יועבר לוועדה משותפת של ועדת העבודה, הרווחה והבריאות וועדת המדע והטכנולוגיה.
אראלה גולן: בכל מקרה יתקיים בשבוע הבא דיון משותף.
רוני בר-און: את מבקשת בשמה של חברת הכנסת לאה נס שהדיון יהיה בוועדה משותפת?
רוני בר-און: אני לא מדבר על דיון משותף, כי דיון משותף הוא עניין וולונטרי של ראשי הוועדה, אין לו שום נפקות סטטוטורית מבחינת הכנסת.
רוני בר-און: הם יכולים לעשות את כל הדיונים שלהם משותפים בכל דבר ועניין ואנחנו לא מתערבים בזוגיות המופלאה הזאת.
רוני בר-און: יחד עם זאת, ועדה משותפת זה עניין שיש לו תוצאות סטטוטוריות – צריך להקים אותה, צריך לאשרה במליאה ואז היא מוסמכת.
רוני בר-און: אני רוצה להבין – חבר הכנסת יהלום מדבר על ועדת משותפת ואת מדברת על דיון משותף.
אראלה גולן: אני מדברת על זה שיהיה דיון משותף, אבל אם יש הסכמה של יושב-ראש ועדת העבודה, הרווחה והבריאות ושל יושבת-ראש ועדת המדע והטכנולוגיה שזו תהיה ועדה משותפת, זה מקובל עליי.
רוני בר-און: תהיה ועדה משותפת בראשות מי שייקבע בין שני ראשי הוועדות.
רוני בר-און: יהיו חמישה חברים מכל ועדה.
רוני בר-און: הצבעה בעד - הרוב הנושא יידון בוועדה משותפת לוועדת המדע והטכנולוגיה ולוועדת העבודה, הרווחה והבריאות.
רוני בר-און: סדר היום - ערעורים על החלטת היו"ר והסגנים שלא לאשר דחיפות הצעות לסדר היום.
רוני בר-און: אנחנו מקדמים בברכה את סגנית היושב-ראש, חברת הכנסת גילה פינקלשטיין.
רוני בר-און: יש ערעור אחד – של חברי הכנסת עמרי שרון ורומן ברונפמן, נושא הפרטת חברת החשמל.
עמרי שרון: להפרטת חברת החשמל יש כמה צדדים.
עמרי שרון: ההצעה הזאת דנה בחוסן הכלכלי של החברה.
עמרי שרון: עקב המבנה של אגרות החוב שלה, הפרטה חושפת את החברה ומעלה את הסיכון, היא יוצרת שינוי של המצב שהיה בפני הרוכשים של אגרות החוב.
עמרי שרון: הדחיפות היא מכיוון שבתקופה הקרובה יש כוונה להתחיל להאיץ את התהליך, לכן היה רצוי לדון בזה.
עמרי שרון: השינוי בגודל ובחוסן של החברה יוצר חשיפה מאוד בעייתית.
גילה פינקלשטיין: אנחנו אישרנו 5 נושאים, כולל דיון אישי לפי סעיף 86 שכל חברי הכנסת ירצו להשתתףבו.
גילה פינקלשטיין: על הנושא של הפרטה במשק הישראלי דיברנו הרבה פעמים, גם במליאה וגם בוועדות.
גילה פינקלשטיין: חשבנו שיש דברים יותר חשובים.
עמרי שרון: אדוני היושב-ראש, זה לא עניין של הפרטה, אנחנו לא נגד הפרטה.
עמרי שרון: אבל עקב החשיפה – יש מצב שלחברה יש אגרות חוב בחוץ בלא מעט מיליארדי שקלים.
עמרי שרון: שינוי המבנה יוצר שינוי מצב כלפי החברה.
עמרי שרון: הפרטה היא חשובה ונחוצה, אבל יש פה משהו שיכול להשפיע על המאזן והדירוג של כל המדינה בגלל השינוי בחשיפה, במהירות שיידרשו לענות על זה מול הרוכשים של אגרות החוב.